Source: https://katolinen.fi/messun-lukukappaleet/pyhien-juhla-ja-muistopaivat/29-6-pyhat-apostolit-pietari-ja-paavali-juhlapyha-juhlapyhan-messu/
Timestamp: 2020-07-10 11:46:04+00:00
Document Index: 21162117

Matched Legal Cases: ['kko ', 'kko ', 'kko\n', 'kko ', 'kko ', 'kko ']

29.6. PYHÄT APOSTOLIT PIETARI JA PAAVALI, JUHLAPYHÄ, juhlapyhän messu | Katolinen kirkko Suomessa
Kirkko maailmassa
Pyhä isä – paavi
Yleismaailmallinen kirkko
Kristittyjen ykseys – ekumenia
Helsingin piispa
Katolinen kirkko Suomen historiassa
Autuas Hemming
Yhdyskuntajärjestys (2006)
Lasten ja nuorten hyvinvoinnin tukiryhmä
Tietoa seurakunnista
Helsinki / Henrik
Helsinki / Maria
Turku / Birgitta & Hemming
Jyväskylä / Olavi
Tampere / Pyhä risti
Kouvola / Ursula
Oulu / Pyhä perhe
Kuopio / Joosef
Yhteisöjä
Kirkollisia yhteisöjä
Sääntökunnat
Sääntökuntamaallikot ja oblaatit
Yhdistykset, järjestöt, ryhmät
Kuuria
Tietosuojalauseke (GDPR)
Seurakuntien ohjelma
Liturginen kalenteri
Katolinen usko
Katolisen kirkon katekismus
Opetuskeskus
Katolilaisena eläminen
Miten tullaan katolilaiseksi?
29.6. PYHÄT APOSTOLIT PIETARI JA PAAVALI, JUHLAPYHÄ
Juhlapyhän messu:
ENSIMMÄINEN LUKUKAPPALE
(Ap.t. 12:1-11)
Nyt tiedän, että Herra pelasti minut Herodeksen käsistä.
Luemme Apostolien teoista.
Niinä päivinä kuningas Herodes ryhtyi väkivaltaisiin toimiin muutamia seurakunnan jäseniä vastaan. Hän mestautti Jaakobin, Johanneksen veljen, ja huomattuaan sen olevan juutalaisille mieleen hän vielä käski vangita Pietarin; silloin vietettiin juuri happamattoman leivän juhlaa. Herodes pani Pietarin telkien taakse ja määräsi häntä vartioimaan neljä nelimiehistä sotilasvartiostoa. Hän aikoi asettaa Pietarin pääsiäisen jälkeen kansan eteen. Niin siis Pietaria pidettiin vangittuna, mutta seurakunta rukoili lakkaamatta Jumalaa hänen puolestaan.
Sen päivän vastaisena yönä, jona Herodes aikoi asettaa Pietarin oikeuden eteen, Pietari nukkui kahden sotilaan välissä. Hänet oli sidottu kaksin kahlein, ja lisäksi vankilan ovella oli vartiomiehet. Mutta yhtäkkiä hänen edessään seisoi Herran enkeli ja huone oli täynnä valoa, ja enkeli töytäisi Pietarin hereille sanoen: ”Nouse kiireesti.” Kahleet putosivat Pietarin käsistä. Enkeli sanoi: ”Vyötä vaatteesi ja pane kengät jalkaasi.” Pietari teki niin, ja enkeli sanoi: ”Heitä viitta harteillesi ja seuraa minua.” Pietari lähti enkelin mukaan. Hän ei kuitenkaan ymmärtänyt, että se, mitä hänelle tapahtui, oli totta, vaan luuli sitä näyksi. He ohittivat ensimmäisen vartion, sitten toisen ja tulivat rautaportille, joka vei kaupungille. Se aukeni heille itsestään, ja niin he astuivat ulos ja lähtivät kulkemaan kujaa pitkin. Yhtäkkiä enkeli oli poissa. Silloin Pietari tajusi, mistä oli kysymys, ja sanoi: ”Totisesti, nyt tiedän, mitä tapahtui! Herra lähetti enkelinsä ja auttoi minut Herodeksen käsistä, pelasti minut kaikesta siitä, mitä juutalaisten kansa toivoi minulle tapahtuvan.”
Tämä on Herran (Jumalan) sanaa.
Vuoropsalmi
(Ps. 34:2-3, 4-5, 6-7, 8-9. – 5b)
Herra vapautti minut kaikesta pelosta.
Minä tahdon aina ylistää Herraa,
lakkaamatta laulaa hänelle kiitosta!
Herran hyvyyden tähden minä ylistän itseäni onnelliseksi.
Maan hiljaiset kuulevat sen ja iloitsevat. Kertosäe
Tulkaa, kiittäkää minun kanssani Herraa,
kunnioittakaamme yhdessä hänen nimeään!
Minä käännyin Herran puoleen, ja hän vastasi minulle.
Hän vapautti minut kaikesta pelosta. Kertosäe
Ne, jotka katsovat häneen, säteilevät iloa,
heidän kasvonsa eivät punastu häpeästä.
Minä olin avuton ja huusin apua.
Herra kuuli minua ja pelasti minut kaikesta hädästä. Kertosäe
Herran enkeli on asettunut vartioon.
Hän suojaa niitä, jotka palvelevat Herraa, ja pelastaa heidät.
Maistakaa ja katsokaa, kuinka Herra on hyvä.
Onnellinen se, joka turvaa häneen. Kertosäe
TOINEN LUKUKAPPALE
(2. Tim. 4:6-8, 16-18)
Minua odottaa nyt vanhurskauden seppele.
Luemme apostoli Paavalin toisesta kirjeestä Timoteukselle.
Rakkaani, minut itseni uhrataan jo pian, lähtöni hetki on tullut. Olen kilpaillut hyvän kilpailun, olen juossut perille ja säilyttänyt uskoni. Minua odottaa nyt vanhurskauden seppele, jonka Herra, oikeudenmukainen tuomari, on antava minulle tulemisensa päivänä, eikä vain minulle vaan kaikille, jotka hartaasti odottavat hänen ilmestymistään.
Herra kuitenkin auttoi minua ja antoi minulle voimaa, jotta voisin saattaa julistustyöni päätökseen ja evankeliumin kaikkien kansojen kuuluville, ja näin pelastuin leijonan kidasta. Herra pelastaa vastedeskin minut kaikesta pahasta ja vie minut turvaan taivaalliseen valtakuntaansa. Hänen on kunnia aina ja ikuisesti. Aamen.
(Matt. 16:18)
Sinä olet Pietari, ja tälle kalliolle minä rakennan kirkkoni.
Sitä eivät tuonelan portit voita.
(Matt. 16:13-19)
Sinä olet Pietari, ja minä olen antava sinulle taivasten valtakunnan avaimet.
+ Luemme pyhästä evankeliumista Matteuksen mukaan.
Siihen aikaan, kun Jeesus oli tullut Filippoksen Kesarean seudulle, hän kysyi opetuslapsiltaan: ”Kuka Ihmisen Poika on? Mitä ihmiset hänestä sanovat?” He vastasivat: ”Toisten mielestä hän on Johannes Kastaja, toisten mielestä Elia, joidenkin mielestä Jeremia tai joku muu profeetoista.” ”Entä te?” kysyi Jeesus. ”Kuka minä teidän mielestänne olen?” Simon Pietari vastasi: ”Sinä olet Kristus, elävän Jumalan poika.” Jeesus sanoi hänelle: ”Autuas olet sinä, Simon, Joonan poika. Tätä ei sinulle ole ilmoittanut liha eikä veri, vaan minun Isäni, joka on taivaissa. Ja minä sanon sinulle: Sinä olet Pietari, ja tälle kalliolle minä rakennan kirkkoni. Sitä eivät tuonelan portit voita. Minä olen antava sinulle taivasten valtakunnan avaimet. Minkä sinä sidot maan päällä, se on sidottu taivaissa, ja minkä sinä vapautat maan päällä, se on myös taivaissa vapautettu.”
Pyhän apostoli Pietarin votiivimessuissa käytetään pyhän apostoli Pietarin piispanistuimen juhlan (22. helmikuuta) lukukappaleita.
Pyhän apostoli Paavalin votiivimessuissa käytetään pyhän apostoli Paavalin kääntymyksen juhlan (25. tammikuuta) lukukappaleita.
Information om den Katolska Kyrkan i Finland
Information about the Catholic Church in Finland
Where Can I Go to Mass in Finland?
Pyhän Henrikin katedraaliseurakunta
Pyhän Birgitan ja autuaan Hemmingin seurakunta
Pyhän Olavin seurakunta
Pyhän Ursulan seurakunta
Nasaretin pyhän perheen seurakunta
Pyhän Joosefin seurakunta
Vatican Player LIVE
Nothing from 9 heinäkuun, 2020 to 16 heinäkuun, 2020.
Lasten ja nuorten tukeminen
Tukiryhmä lasten ja nuorten hyvinvoinnin vaalimiseksi ja edistämiseksi
Hyväksikäyttö | Abuse
© Katolinen kirkko Suomessa | Kaikki oikeudet pidätetään | Terms
© Katolinen kirkko Suomessa
Kaikki oikeudet pidätetään | Terms
Käytämme evästeitä, jotta voisimme parantaa sivujemme toimivuutta. Käymällä sivuillamme hyväksyt evästeiden käytön.OkLisää